George Borg Olivier waqt iċ-ċerimonja tal-għoti tal-indipendenza lil Malta fl-1964  Dr George Borg Olivier illum jagħlaq 41 sena minn mewtu fid-29 ta' Ottubru 1980. Hu kien twieled fil-5 ta' Lulju 1911 u kien politiku ewlieni fl-istorja ta' Malta. Serva darbtejn bħala Prim Ministru ta' Malta (1950-55 u 1962-71) bħala l-mexxej tal-Partit Nazzjonalista. Borg Olivier kien ukoll mexxej tal-Oppożizzjoni bejn l-1955 u l-1958 u għal darb'oħra bejn l-1971 u l-1977. Borg Olivier ġie elett bħala wieħed mit-tliet membri Nazzjonalisti tal-Kunsill tal-Gvern fl-1939. F'Mejju 1940, meta l-mexxej tal-Partit Nazzjonalista Enrico Mizzi, kien l-ewwel intern mill-Ingliżi u deportati, Borg Olivier sar mexxej interim. Wara r-ritorn tiegħu, Mizzi għamel lil Borg Olivier id-deputat tiegħu. Wara l-ħatra tiegħu Dr George Borg Olivier ħaseb bis-sħiħ fl-iżvilupp ekonomiku u soċjali ta' Malta bħala stat indipendenti li seta' jirnexxi u wkoll fil-ħtieġa li Malta jkollha ekonomija mħallta. L-akbar suċċess fil-karriera politika tiegħu kienet il-kisba tal-indipendenza ta' pajjiżna fil-21 ta' Settembru 1964. Bħala Prim Minisru huwa segwa politika biex jiżviluppa l-industrija tat-turiżmu u tal-kostruzzjoni bħala l-magna tat-tkabbir ekonomiku tal-pajjiż. Taħt it-tmexxija tiegħu l-istandards tal-għajxien żdiedu b'mod stabbli billi Malta bdiet tnaqqas fuq ekonomija dipendenti fuq il-preżenza tal-forzi armati Ingliżi f'Malta. Borg Olivier irriżenja mill-mexxej tal-Partit Nazzjonalista fl-1977 iżda żamm is-siġġu Parlamentari tiegħu sakemm miet fl-1980.